cyanic-selkie/wikianc huggingface dataset:
उरिदू
अक्टोबर २००६ मा, उरिदूले एक कोरियाली दूरसञ्चार कम्पनीसँग सम्झौता ज्ञापन पत्रमा हस्ताक्षर गरेको थियो। यो सम्झौता ज्ञापनमा दुई कम्पनीहरूले आधारभूत संरचना निर्माण, सूचना प्रविधि समाधान र उत्कृष्ट-सहर स्थापनामा कतारमा एकसाथ काम गर्ने सम्झौता रहेको थियो। सन् २००६ मा यसले दोस्रो मोबाइल सञ्जाल सञ्चालकको रूपमा प्यालेस्टाइनमा अनुमतिपत्र प्राप्त गरेको थियो। प्यालेष्टाइनको राष्ट्रिय मोबाइल कम्पनीले ओरिडू, एक कतारी कम्पनीसँग साझेदारी गरेको थियो र कम्पनीलाई प्यालेष्टाइनलाई वाटानिया मोबाइल रूपमा स्थापना गरिएको थियो। वाटानिया मोबाइलको शेयर पूँजी सार्वजनिक प्रस्ताव मार्फत १५% सम्म बृद्धि भएको थियो। हाल उरिदू प्यालेष्टाइन (पूर्व वाटानिया मोबाइल) ओरिडूको सहायक कम्पनी हो जसको यसमा ४८.४५% स्वामित्व रहेको छ र प्यालेष्टाइनी लगानी कोषको ३४.०३% र बाँकी १७.५२% स्वतन्त्र सार्वजनिक स्वामित्वमा रहेको छ।
नोभेम्बर २००६ मा, यसले मध्य पूर्वको डाटा प्रदायक कम्पनी न्याभ लिङ्कको अधिग्रहण गर्ने घोषण गरेको थियो।
उरिदूले मध्य पूर्व, उत्तर अफ्रिका, दक्षिणपूर्वी एसियाका गरी १२ वटा देशहरूमा सेवा सञ्चालन गरेको छ जसमा कुवेत, इराक, म्यानमार, लाओस, ओमान, कतार, सिङ्गापुर, ट्युनिसिया, माल्दिभ्स, प्यालेष्टाइन, अल्जेरिया र इन्डोनेसिया लगायतका देशहरू समावेश छन्। उरिदूले यसको उन्नत, डाटा केन्द्रिय मोबाइल र निश्चित सञ्जाल मार्फत सामग्री र सेवाहरूको विस्तृत दायरा प्रदान गर्दछ। उरिदूले मे २०१८ मा, संसारमै पहिलो पटक पाँचौँ पुस्ता सञ्जाल सञ्चालन गरी इतिहास रचेको थियो। सन् २०१४ यता उरिदूले पाँचौं पुस्ता प्रविधिको विकास तिब्र रूपमा गरेको थियो। पाँचौं पुस्ताको सञ्जाल आधिकारिक रूपमा कतार र कुवेतमा सुरु गरिएको छ।
३१ डिसेम्बर २०१८ मा, उरिदूले ८.२ बिलियन अमेरिकी डलर राजस्व उत्पन्न गरेको थियो। कम्पनीको सेयर कतार सेयर र अबु धाबी सेयर बजारमा सूचित छन्। सन् २०१३ मा यो विश्व सञ्चार पुरस्कारमा उत्कृष्ट मोबाइल सञ्चालकको रूपमा नामाकरण भएको थियो।
२०१९ ब्राण्ड वित्तिय प्रतिवेदनका अनुसार, कतारमा आधारित यस दूरसञ्चार प्रदायक कम्पनी सन् २०१८ मा उत्कृष्ट ५० दूरसञ्चार कम्पनीहरू मध्ये ४३अौँ स्थानबाट ४१अौँ स्थानमा उक्लिन सफल भएको थियो जसले गर्दा यसको ब्राण्ड मूल्यमा (३.८ बिलियन अमेरिकी डलर) १२% ले वृद्धि भएको थियो। यसका साथै उरिदू समूहले यसको ब्राण्ड मुल्याङ्कन स्थिति उत्कृष्ट अथवा एए+ कायम गरेको थियो जसमा यसको ब्राण्ड शक्ति सूचकाङ्क अघिल्लो वर्ष ७४.७बाट ७७.४ मा आएको थियो।
इतिहास
ओरिडू सन् १९८७ मा कतारको राजधानी दोहामा सुरुवातमा दूरभाष विनियम कम्पनीको रूपमा स्थापना गरिएको थियो। विस्तृत पट्टी, अङ्कीय, र दूरसञ्चार सेवा सहित देशमा नयाँ प्रविधि प्रदान गर्दै यो संसारको सबैभन्दा ठूलो दूरसञ्चार प्रदायक मध्ये एक बनेको छ। सार्वजनिक रूपमा व्यापार गरिरहेको यस कम्पनीमा शाही परिवारको स्वामित्व रहेको छ।
क्यूटेल समूह र विश्वभरी सञ्चालित सबै कम्पनीहरू आधिकारिक रूपमा दूरसञ्चार उद्योग भित्र विश्वव्यापी व्यापारको निर्माण गर्न र यसको सम्पत्तिहरू मिलाउनका लागि यसले फेब्रुअरी २०१३ देखि उरिदू समूह अन्तर्गत एकीकृत गरिएको छ। उरिदूको अर्थ नेपाली भाषामा "मलाई रोज्नु पर्छ" हुन्छ।
उरिदूले गत ६ वर्ष देखि कम्पनीमा महत्त्वपूर्ण वृद्धिको अनुभव गरेको छ। यसले एकल बजार सञ्चालक देखि मध्य पूर्व र एसियामा गरी अन्तर्राष्ट्रिय बजार समेतमा आफ्नो सेवा विस्तार गर्न सफल भएको छ। यो संसारको सबैभन्दा ठूलो मोबाइल दूरसञ्चार कम्पनीहरु मध्ये एक हो, जसको सेप्टेम्बर २०१५ सम्ममा विश्वभरि ११४ मिलियन भन्दा बढी ग्राहकहरू रहेका थिए। यसले आर्थिक वर्ष सन् २०१५ मा २४.२ बिलियन कतारी रियल राजस्व सङ्कलन गरेको थियो।
हालको स्थिति
सन् २०१० मा कम्पनीले कतारमा नोकियासँग बलियो साझेदारीको विकास गरेको थियो। मे २०१६ मा कम्पनीले नोकियासँगको साझेदारीमा विस्तार गरेको थियो जसमा यसले तीन वर्षीय सम्झौतामा हस्ताक्षर गरी राष्ट्रव्यापी मोबाइल सञ्जालको विकास गरेको थियो। यसले आफ्नो मोबाइल सञ्जाल मध्य पूर्व, उत्तर अफ्रिका र एसियामा गरी १२ वटा देशहरूमा सेवा सञ्चालन गर्दछ। सन् २०१३ मा कम्पनीलाई, उरिदू समूहको रूपमा एकीकृत गरिएको थियो। त्यसयता कम्पनीमा महत्त्वपूर्ण वृद्धि भएको छ। सन् २०१५ मा यसको राजस्व २४.२ बिलियन पुगेको थियो भने यसमा १७,००० जना कर्मचारीहरू कार्यरत छन्।
स्वामित्व
सन् २०१६ मा उरिदू भनाई अनुसार, यसमा कतार सरकारसँग सम्बन्धित संस्थाहरूको ६८% स्वामित्व रहेको छ यस्तै गरी अबु धाबी लगानी प्राधिकरणको यसमा १०% र बाँकी २२% सार्वजनिक स्वामित्वमा रहेको छ।
उरिदू कतार
क्युटेल वा कतार दूरसञ्चारको स्थापना सन् १९८७ मा भएको थियो। फेब्रुअरी २०१३ मा क्युटेल आधिकारिक रूपमा उरिदूमा पुनर्गठित भएको थियो।
उरिदू ओमान
ओरिडू ओमान (पूर्व नवरास) मध्य पूर्वमा अवस्थित राष्ट्र ओमानको एक अग्रणी दूरसञ्चार कम्पनी हो जून कतारको बहुराष्ट्रिय दूरसञ्चार कम्पनी उरिदूको नियन्त्रणमा रहेको छ। यो ओमानको पहिलो निजी स्वामित्वमा रहेको दूरसञ्चार कम्पनी हो। यसले सन् २०१० सम्ममा २० लाख ग्राहकहरूलाई सेवा प्रदान गरेको थियो। यसले दोस्रो पुस्ता, तेस्रो पुस्ता, वाइम्याक्स र फाइबर बीचमा आवाज तथा डाटा सेवाहरू बिक्री वितरण गर्दछ।
उरिदू कुवेत
उरिदू कुवेतको सेवा सञ्चालन सन् १९९९ देखि वाटानिया दूरसञ्चारको रूपमा सुरुवात भएको थियो। त्यतिबेला यो देश दोस्रो दूरसञ्चार सेवा प्रदायक कम्पनी बनेको थियो।
मे २०१४ मा, वाटानिया दूरसञ्चार आधिकारिक रूपमा उरिदू कुवेतको रूपमा पुनर्गठित भएको थियो। ओरिदू कुवेत, जेइन कुवेतको प्रतिस्पर्धी प्रमुख मानिन्छ।
उरिदू प्यालेष्टाइन
उरिदू प्यालेष्टाइन (पूर्व वाटानिया मोबाइल दूरसञ्चार कम्पनी वा छोट्करीमा वाटानिया), प्यालेष्टाइनमा रहेको प्रमुख दुरसञ्चार कम्पनी हो र यो जावल पछिको अर्को प्रमुख दुरसञ्चार कम्पनी हो। यो सन् २००६ मा स्थापना भएको थियो। यो बहुराष्ट्रिय कतारी दूरसञ्चार कम्पनी उरिदूको सहायक कम्पनी हो। उरिदूको यसमा ४८.४५% को सेयर रहेको छ भने ३४.०३% प्यालेष्टाइन लगानी कोषको र बाँकी १७.५२% अन्य लगानीकर्ताहरू रहेको छ। कम्पनीका हालका अध्यक्ष मोहम्मद अबु रमादन हुन्। उनी पहिला प्यालेष्टाइनका योजना मन्त्री रहेका थिए। कम्पनीका प्रमुख कार्यकारी अधिकृत दुरघाम माराई हुन्। सन् २०१२ को अन्त्य सम्ममा, यसमा ६,१०,००० ग्राहकहरू रहेका छन् र यसले दूरसञ्चार क्षेत्रमा २८% बजार साझेदारी गरेको छ।  बजार पूँजीकरणका हिसाबले, प्यालेष्टाइन सेयर बजारमा यो तेस्रो सबैभन्दा ठूलो कम्पनी हो। यसले १३.८% प्यालेष्टाइन सेयर बजारको बजार प्रतिनिधित्व गरेको छ। यसले प्यालेष्टाइन सरकारबाट दूरसञ्चार सेवा प्रदान गर्नका लागि दोस्रो अनुमति पत्र प्राप्त गरेको थियो।
एसिया सेल (इराक)
एसिया सेल ئاسیاسێڵ) इराक को दूरसञ्चार कम्पनी हो जुन मुख्य रूपमा इराकमा मोबाइल फोन सेवा र मोबाइल इन्टरनेट सेवाहरू प्रदान गर्दछ। एसिया सेल राज्यको एक अत्याधुनिक ग्राहक सेवा सुविधा प्रदान गरेको छ एक दिन यो चौबिसै घन्टा काम गर्दछ, हप्ता ७ दिन ग्राहकहरुको लागि समर्पित टिमहरूसँग निगमको सेवा गर्नको लागि समर्थन गर्दछ । यसको मुख्य कार्यलय ईराकको प्रमुख व्यापारीक केन्द्र सुलेमानिया सहरमा अवस्थित छ।
उरिदू माल्दिभ्स
उरिदू माल्दिभ्स (पूर्व वाटानिया माल्दिभ्स) दक्षिण एसियाली राष्ट्र माल्दिभ्सको एक प्रमुख मोबाइल सञ्जाल सञ्चालक वा दूरसञ्चार कम्पनी हो। यो कम्पनी प्रख्यात कतारी बहुराष्ट्रिय दूरसञ्चार कम्पनी उरिदूको सहायक कम्पनी हो। कम्पनीको प्रधान कार्यालय माल्दिभ्सको राजधानी मालेमा अवस्थित छ।
उरिदू म्यानमार
उरिदू म्यानमार, म्यानमारमा सञ्चालित एक दूरसञ्चार कम्पनी हो जुन उरिदूको स्वामित्वमा रहेको छ।
इण्डोस्याट उरिदू
पिटी इण्डोस्याट टिबिके, (व्यापारीक नाम इण्डोस्याट उरिदू सन् २०१५ देखि, उरिदूको ६५% स्वामित्वमा रहेकाले), इन्डोनेसियाको एक प्रमुख दूरसञ्चार प्रदायकहरू मध्ये एक हो। यो कम्पनीले मोबाइल फोनको लागि ताररहित सेवा प्रदान गर्दै आइरहेको छ। इण्डोस्याटले तिनिहरूको ताररहित सेवाहरू केही उप-ब्राण्डहरूमा सञ्चालन गर्दछ जसमध्ये  आईएम३, मेन्तारी, र म्याट्रिक्स पर्दछन्। यी ब्राण्डहरू तिनिहरूको भुक्तानी नमूनाका साथसाथै (प्रि-पेड र पोष्ट पेड) मूल्य निर्धारणमा पनि फरक पर्दछन्। इण्डोस्याटले अन्तर्राष्ट्रिय प्रत्यक्ष सम्पर्क, निश्चित दूरसञ्चार र बहुसञ्चार माध्यम जस्ता अन्य सेवा तथा सुविधाहरू पनि प्रदान गर्दै आइरहेको छ।
फेब्रुअरी २०१३ मा क्युटेल, इण्डोस्याटको बहुसङ्ख्यक शेयरधनीले आफ्नो नाम उरिदूमा परिवर्तन गरी कम्पनीको पुनर्गठन गरेको थियो। त्यसपछि, यसका विभिन्न देशहरमा रहेका सबै सहायक कम्पनीहरूको नाम क्रमशः रूपमा परिवर्तन गरिएको थियो। जस्तै, इण्डोस्याटलाई १९ नोभेम्बर २०१५ मा इण्डोस्याट ओरिडुमा परिवर्तन गरिएको थियो।
उरिदू तुनिसिया
उरिदू म्यानमार, ट्युनिसियामा सञ्चालित एक दूरसञ्चार कम्पनी हो जुन उरिदूको स्वामित्वमा रहेको छ।
प्रायोजन
सन् २०१३ यता लियोनेल मेस्सीले ओरेदुसँग विश्वव्यापी ब्राण्ड राजदूतको रूपमा काम गर्दै आइरहेका छन्। साझेदारीको भागको रूपमा, ओरिडू र लियोनेल मेस्सी कोषले मध्यपूर्व, उत्तर अफ्रिका र दक्षिणपूर्व एसियामा मानव विकास र विकासलाई प्रोत्साहित गर्नका प्रायोजित परियोजनाहरू विकास गरिरहेका छन्।
ओरिडूले सन् २०१३ देखि फ्रान्सेली लिग १ क्लब पेरिस सेन्ट-जर्मेन फुटबल क्लबलाई प्रायोजन गर्दै आइरहेको छ। फुटबल क्लब र उरिदूले संयुक्त रूपमा फुटबल प्रशिक्षण कार्यक्रम सञ्चालन गर्दछ जसले विश्वभरिका युवा युवतीहरू विकासमा मद्दत गरेको छ।
ओरिडू र पेरिस सेण्ट-जर्मेमले संयुक्त रूपमा 'फ्यान्स डु ओन्डर्स' नामक एक डिजिटल अभियान सञ्चालन गरेका छन् जहाँ विश्वभरिका फुटबल क्लबका अनुयायीहरूले इण्टरनेट सञ्जाल प्रयोग गरेर यस क्लबमा आवद्ध उत्कृष्ट खेलाडीहरूसँग जोडिएका छन्।
राष्ट्रिय प्रजातन्त्र पार्टी
राष्ट्रिय प्रजातन्त्र पार्टी नेपालको एक राजतन्त्रवादी र हिन्दू राष्ट्रवादी राजनीतिक दल हो। यसलाई पूर्व प्रधानमन्त्री सूर्य बहादुर थापा र लोकेन्द्र बहादुर चन्दद्वारा गठन गरिएको थियो। राष्ट्रिय पञ्चायत समाप्त पश्चात् दुई प्रधानमन्त्री थापा र चन्दले यसको नेतृत्व दुई-दुई गरिसकेका छन्।
स्थापना र सुरुवाती वर्ष, २०४७-२०४८
राष्ट्रिय प्रजातन्त्र पार्टीलाई पञ्चायत कालको सत्तारुढ कुलीन वर्गले २०४७ साल जेठ १५ गते गठन गरेका थिए। २०४८ मा, पार्टीमा आएको प्राविधिक मतभेदका कारण यो विभाजित हुन पुगेको थियो र दुई पार्टी एकै नाम, विचारधारा र विधानको साथ अस्तित्वमा आएका थिए। सूर्यबहादुर थापाको नेतृत्व र अर्का नेता लोकेन्द्रबहादुर चन्दको नेतृत्वमा दुई दल आम निर्वाचन २०४८मा सहभागी भएका थिए। दुबै दलले अपेक्षानुसार प्रदर्शन गर्न नसक्दा, थापाको पार्टीले १ सीट जितेको थियो जहाँ चन्दको पक्षले ३ सिट जितेको थियो। चुनाव पश्चात्, दुबै दलले एकीकरणको घोषणा गरेका थिए।
प्रथम महाधिवेशन, २०४९-२०५०
पार्टीले पहिलो महाधिवेशन २०४९ सालमा काठमाडौँमा सम्पन्न गरेको थियो र सर्वसम्मतिले सूर्य बहादुर थापालाई यसको अध्यक्षमा चुनिएका थिए भने लोकेन्द्र बहादुर चन्द र राजेश्वर देवकोटालाई नेता र सह-अध्यक्ष चुनिएको थियो।
आम निर्वाचन २०५१मा, दलले १८% प्रतिशत मत प्राप्त गरेको थियो र प्रतिनिधि सभामा २० सिट जित्न सफल भएको थियो जसले गर्दा दल संसदको तेस्रो ठूलो दल बन्न पुगेको थियो। कुनै पनि पार्टीले बहुमत प्राप्त नगर्दा र उक्त दलले नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाली काङ्ग्रेसको साथ गठबन्धन सरकारमा सामेल भएको थियो।
दोस्रो विघटन, २०५३-२०५६
२०५३ सालमा, लोकेन्द्र बहादुर चन्दको नेतृत्वमा रहेको एउटा समूहले नेपाल कम्युनिष्ट पार्टी (एकीकृत मार्क्सवादी-लेनिनवादी)सँग गठबन्धन सरकारमा सामेल भएपछि दललाई विभाजन गरेको थियो भने त्यस पश्चात् २०५३ फागुन २९ गते चन्द नेपालका प्रधानमन्त्री भएका थिए। सूर्य बहादुर थापाको नेतृत्वमा रहेको समूहले नेपाली काङ्ग्रेससँग गठबन्धन गरेको थियो। थापा नेतृत्वको सरकारको बिरूद्ध अविश्वासको प्रस्तावलाई समर्थन गर्ने धम्की दिएर पार्टीले लोकेन्द्र बहादुर चन्द र नौ समर्थकहरूलाई निष्कासित गरेको थियो भने पछि चन्दले आफ्नै पार्टी सुरु गरेका थिए। पार्टीको दोस्रो महाधिवेशन २०५५ मा वीरगञ्जमा सम्पन्न भएको थियो र सूर्य बहादुर थापा पुन: यसको अध्यक्ष बनेका थिए। प्रकाशचन्द्र लोहनी, पशुपति शमशेर जङ्गबहादुर राणा र कमल थापालाई क्रमशः उपाध्यक्ष, महासचिव र प्रवक्तामा चयन गरिएको छ।
दुबै पक्ष आम निर्वाचन २०५६ मा, सहभागी भएका थिए र चुनावमा खराब प्रदर्शन गरेका थिए जसको नेतृत्वमा सूर्यबहादुर थापाले ११ सिट जितेका थिए र लोकेन्द्र बहादुर चन्दको नेतृत्वमा रहेको पार्टीले कुनै पनि सिट जित्न असमर्थ रहेको थियो। चुनाव पश्चात्, दुबै पक्षले एकीकरणको घोषणा गरेका थिए।
राजाको शासन र जनआन्दोलन, २०५९-२०६३
पोखरामा २०६० मा सम्पन्न पार्टीको तेस्रो महाधिवेशनमा सूर्य बहादुर थापा पार्टी अध्यक्षको पदबाट सेवानिवृत्त भएका थिए (दलको गठन अनुसार अनिवार्य रहेको र उनले दुई पटक चार वर्षको कार्यकाल समाप्त गरेका थिए)। पशुपति शमशेर जङ्गबहादुर राणा अधिवेशनको क्रममा अध्यक्षमा र पदमसुन्दर लावती, कमल थापा र रोशन कार्कीलाई क्रमशः उपाध्यक्ष, महासचिव र प्रवक्ता मनोनयन गरिएको थियो।
पार्टीले २०६० सालमा सूर्यबहादुर थापालाई जनताको बहुदलीय प्रजातन्त्रलाई कमजोर पारेको भन्दै प्रधानमन्त्रीको रूपमा राजीनामा गर्न आग्रह गरेको थियो र अन्ततः उनले २०६१ भदौ १९ गते पदबाट राजिनामा दिएका थिए। पार्टी २०६१ मा, पुनः विभाजित भएको थियो र पार्टीका पूर्व अध्यक्ष सूर्यबहादुर थापाले राष्ट्रिय जनशक्ति पार्टी नामक नयाँ दलको गठन गरेका थिए।
२०६१ माघ १ तात्कालिक नेपालका राजा ज्ञानेन्द्र शाहले संसद विघटन गरेर प्रत्यक्ष शासनको सुरु गरेसँगै, प्रजातन्त्र समर्थक आन्दोलनलाई समर्थन गर्ने घोषणा गरेको थियो, तथापि, प्रवक्ता कमल थापा लगायत पार्टीका केन्द्रीय समितिका १० सदस्यहरूले राजालाई समर्थन गरेका थिए। पार्टीका मन्त्रीमण्डलका ६ मन्त्रीहरूलाई निष्कासन गरिएको थियो र अन्ततः वि.सं. २०६३ पौष २६ मा, कमल थापाको नेतृत्वमा राजतन्त्रवादी राष्ट्रिय प्रजातन्त्र पार्टी नेपालले आफ्नै पार्टीको गठन गरेको थियो।
संविधानसभा, २०६३-२०७२
गिरिजाप्रसाद कोइरालाको नेतृत्वमा अन्तरिम-व्यवस्थापिका संसदको गठन भए पश्चत्, यस दलले नौ सीटहरू सबैभन्दा ठूलो विपक्षी दल (प्रतिपक्ष दल)को रूपमा देखा परेको थियो।संविधानसभा निर्वाचन, २०६४मा, यसले समानुपातिक प्रतिनिधित्व प्रणाली मार्फत नेपालको संविधानसभाको लागि ८ सीट जितेको थियो। दल पछि माधवकुमार नेपालको नेतृत्वमा सरकारमा सामेल भएको थियो।
२०७० मा, राष्ट्रिय जनशक्ति पार्टी राष्ट्रिय प्रजातन्त्र पार्टीसँग गाभिएको थियो र सूर्यबहादुर थापाले पार्टीको नेतृत्व गरेका थिए। संविधानसभा निर्वाचन २०७०मा, दलले १३ सीट जितेको थियो जसका कारण यो दोस्रो संविधानसभाको छैठौँ ठूलो राजनीतिक दल बन्न पुगेको थियो। नेपाल कम्युनिष्ट पार्टी (एकीकृत मार्क्सवाद – लेनिनवाद) को समर्थन र नेपाली काङ्ग्रेससँगको गठबन्धन सरकारले पार्टीलाई नयाँ मन्त्रिपरिषद्मा दुईवटा विभाग दिलाएको थियो।
विघटन र एकीकरण २०७३-हाल
२०७३ मङ्सिर ६ मा, राष्ट्रिय प्रजातन्त्र पार्टी नेपाल र राष्ट्रिय प्रजातन्त्र पार्टीले उनीहरूको एकीकरणको घोषणा गरेका थिए। नयाँ पार्टीले राष्ट्रिय प्रजातन्त्र पार्टीको नाम कायम रहेको थियो। नयाँ पार्टीको कुल सामर्थ्य ३७ रहेको थियो जसले गर्दा यसलाई नेपालको संसदमा चौथो ठूलो दल बनाएको थियो। कमल थापा २०७३ फागुनमा काठमाडौँमा भएको एक विशेष महाधिवेशनमा पार्टीको अध्यक्षको रूपमा चुनिएका थिए। पार्टीको चुनावी प्रतीकको छनोटमा मतभेदका कारण दल पुनः विभाजित भएको थियो र डाक्टर प्रकाशचन्द्र लोहनीले १६ चैत २०७३ मा एकीकृत राष्ट्रिय प्रजातन्त्र पार्टी (राष्ट्रवादी)को गठन गरेका थिए। पशुपति शमशेर जङ्गबहादुर राणाले राष्ट्रिय प्रजातन्त्र पार्टी (लोकतान्त्रिक) गठन गरे पश्चात् फेरि अर्को विभाजन भएको थियो। प्रतिनिधिसभा निर्वाचन, २०७४मा, राष्ट्रिय प्रजातन्त्र पार्टीले नेपाली काङ्ग्रेस र राष्ट्रिय प्रजातन्त्र पार्टी (लोकतान्त्रिक) का साथ गठबन्धन गरेको थियो। पार्टीले प्रतिनिधिसभामा केवल एक सीट जितेको थियो जसमा राजेन्द्र लिङ्देन मात्र निर्वाचित भएका थिए। समानुपातिक प्रतिनिधित्वमा तीन प्रतिशत पार गर्न असफल भएपछि यो राष्ट्रिय पार्टी हुन असमर्थ भएको थियो। यसले १, ३ र ६ प्रदेश सभामा एक-एक सीट जितेको थियो। राष्ट्रिय प्रजातन्त्र पार्टी (संयुक्त) २०७६ फागुन २९ मा कमल थापा, पशुपति शमशेर राणा र प्रकाशचन्द्र लोहानी अध्यक्ष हुँदै दलमा विलय भएको थियो।
विचारधारा
राष्ट्रिय प्रजातन्त्र पार्टी नेपालका प्रमुख राजनीतिक दलहरू नेपाली काङ्ग्रेस र नेपाल कम्युनिष्ट पार्टी (एकीकृत मार्क्सवादी-लेनिनवादी)को वैकल्पिक शक्तिका रूपमा स्थापित भएको थियो। पार्टी प्रजातन्त्र, संवैधानिक राजतन्त्र, राष्ट्रवाद र आर्थिक उदारवादको सिद्धान्तमा स्थापित भएको थियो। २०६३ मा राजतन्त्रको अन्त्य भएसँगै नेपाललाई २०७३ जेठ ४ गते धर्मनिरपेक्ष राज्य घोषित गरिएको थियो भने राष्ट्रिय प्रजातन्त्र पार्टी नेपालले राजतन्त्रलाई समर्थन गर्न र हिन्दू राज्यको पुन: स्थापनाको लागि यसको संविधान परिवर्तन गरेको थियो। दुई पक्ष एकआपसमा गाभिए पछि राष्ट्रिय प्रजातन्त्र पार्टीले राष्ट्रिय प्रजातन्त्र पार्टी नेपालको गठन गर्ने घोषणा गरिएको थियो। पार्टीले धार्मिक स्वतन्त्रताको साथमा हिन्दू राज्यलाई समर्थन जनाएको छ र यसका लागि २०७३ चैत १६ मा संशोधन प्रस्ताव दर्ता गरेको थियो।
राष्ट्रिय प्रजातन्त्र पार्टीको महाधिवेशन, २०७८
राजेन्द्र लिङ्देन १	विक्रम पाण्डे २	बुद्धिमान तामाङ ३	ध्रुवबहादुर प्रधान ४	रोशन कार्की १	धवल शम्शेर राणा २	भुवन कुमार पाठक ३	कुन्तीकुमारी शाही
भ्याली फाइनान्स लिमिटेड
भ्याली फाइनान्स लिमिटेड नेपाल राष्ट्र बैङ्कको वर्गिकरण अनुसार "ग वर्ग"मा पर्ने एक बैक हो।यो वित्त कम्पनी हो।
आधिकारिक वेबसाइट
www.valleyfinance.com.np
सूरज बडजात्या
सूरज बडजात्या भारतीय चलचित्र क्षेत्रका एक निर्देशक हुन्।
कम्प्युटर प्रोटोकल
प्रोटोकल भन्नाले कुनै पनि कार्य पूरा गर्नको लागि पालन गर्नुपर्ने नियमहरूलाई बुझाउँछ। कम्प्युटरमा कुनै पनि कार्य गर्दा वा विशेष रूपमा सन्देशहरू आदान प्रदान गर्दा पालन गरिनु पर्ने नियमहरूलाई नै प्रोटोकलहरू भनिन्छ। केही प्रोटोकलहरू निम्न छन्।
चैत्य
चैत्य (तिब्बती: ), बौद्धहरूले बुद्ध र बौद्ध महासिद्ध गुरुहरूका अवशिष्ट चिन्ह राख्नका लागि बनाउने स्मारक अथवा ढुंङ्गा, माटो, इँट आदिले बनाएको स्तूपहरूलाई चैत्य भनिन्छ। काठमाडौँ उपत्यकामा रहेको स्वयम्भूनाथ र बौद्धनाथ स्तूपहरू बौद्ध धर्मालम्बीहरूले बनाएको प्रख्यात चैत्यको उदाहरण हुन्।
नेपालका बालीनाली र तिनको दिगो खेती
नेपालका बालीनाली र तिनको दिगो खेती नर बहादुर साउद द्वारा लिखित तथा वि.सं २०६७को मदन पुरस्कार प्राप्त कृति ।यश कृति २०६७ सालको नेपालकै चर्चित पुस्तकहरू मध्ये एक थिए।
विषयवस्तु
शीर्षकमै स्पष्ट यस पुस्तकको अध्यानको क्षेत्र नेपालको बालिनाली सम्बन्धि रहेको थियो ।
स्रोत
श्रेणी :मदन पुरस्कार प्राप्त कृतिहरू
पाण्डवगुफा
पाण्डवगुफा जुम्ला जिल्लामा पर्ने एउटा गाउँ विकास समिति हो।
सेती वित्तीय संस्था लिमिटेड
सेती वित्तीय संस्था लिमिटेड नेपाल राष्ट्र बैङ्कको वर्गिकरण अनुसार "ग वर्ग"मा पर्ने एक बैक हो।यो वित्त कम्पनी हो।
कोन्ज्योसोम गाउँपालिका
कोन्ज्योसोम गाउँपालिका ललितपुर जिल्लाको ३ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार कोन्ज्योसोम गाउँपालिकाको कुल जनसंख्या ९, ७०९ छ।
राजकुमार सन्तोषी
राजकुमार सन्तोषी भारतीय चलचित्र क्षेत्रका एक निर्देशक हुन्।
पुग्यल
पुग्यल (तिब्बती:, वयली: spu rgyal), प्राचीन तिब्बती भाषामा पुग्यलको अर्थ तिब्बत अधिराज्यलाई बुझिन्छ। त्यसै कारण तिब्बतको पहिलो सम्राट ञठ्री चन्पो देखि अन्तिम सम्राट वुदुम चन्पो सम्म सार्वभौमिकतासम्पन्न तिब्बती साम्राज्यको ४३ राजवंशलाई पनि तिब्बती इतिहासमा पुग्यल दुङ्ग्युद अर्थात् पुग्यल वंशको नामले चिनिन्छ।
जेनेलिया डिसुजा
जेनेलिया डिसोजा  भारतीय चलचित्र क्षेत्रका एक प्रसिद्ध अभिनेत्री तथा मोडल हुन्।
बडागाउँ
बडागाउँ नेपालको मध्यपश्चिमाञ्चल विकासक्षेत्रको राप्ती अञ्चलको सल्यान जिल्लामा पर्ने एक गाँउ विकास समिति हो।
पौडेश्वर
पौडेश्वर नेपालको मध्यमाञ्चल विकास क्षेत्रको जनकपुर अञ्चल, धनुषा जिल्लामा अवस्थित गाँउ विकास समिति हो।
महामृत्युञ्जय मन्त्र
यो मन्त्रको अर्थ मार्कण्डेय ऋषिलाई मात्र थाहा थियो । पछि उनले यो मन्त्र चन्द्रमा, सतीदेवीलाई दिए ।
ऋगवेद(७।५९।१२)मा उल्लेखित र यजुर्वेदमा पुन उल्लेख गरिएको यस मन्त्रलाई 'त्रियम्बकं मन्त्र पनि भनिन्छ। यसमा शिवको स्तुति गरिएको छ मार्कण्डेय ऋषि शिवलाई मृत्यु विजेता मानिन्छ। यो मन्त्र यस प्रकार छ।
ॐ त्रियम्बकं यजामहे, सुगन्धिं पुष्टिवर्धनं
ॐ
महाङ्काल गाउँपालिका
महाङ्काल गाउँपालिका ललितपुर जिल्लाको ३ गाउँपालिका मध्येको एक गाउँपालिका हो।
महामृत्युञ्जय मन्त्र
यजामहे=प्रार्थना गर्दछौ
महाङ्काल गाउँपालिका
नेपालको एघारौँ राष्ट्रिय जनगणना २०६८ अनुसार महाङ्काल गाउँपालिकाको कुल जनसंख्या ७, ८६१ छ।
महामृत्युञ्जय मन्त्र
सुगन्धिं =सुवासित(
उर्वारुकमिव =लहरादार फल (काक्रो)
बन्धनान् =लहरा (वन्धन)
मृत्योर्मोक्षिय =मृत्यु वाट मोक्ष
यसलाई मृत्युसँग विजय पाउने महा मृत्युञ्जय मन्त्र भनिन्छ। यस मन्त्रको धेरै नाम र रूप छन्। ऋषिमुनिहरूले यसलाई वेदको हृदयको भनेर ब्याख्या गरेका छन्। चिन्तन र ध्यानका लागि प्रयोग गरिने अनेक मन्त्रमध्ये गायत्री मन्त्रसँग यस मन्त्रको सर्वोच्च स्थान छ।
सरल अनुवाद
हामी त्रिनेत्रीय वास्तविकताको चिन्तन गर्छौँ जसले जीवनको मधुर परिपूर्णतालाई पोषित गर्छ र बृद्घि गर्छ। ककडी जस्तै हामी यसको तनबाट मुक्त छौँ अमरत्वबाट होइन मृत्युबाट हो ।
निबुवाखर्क
निबुवाखर्क नेपालको गण्डकी अञ्चलको स्याङ्जा जिल्लाको एक गाँउ विकास समिति हो । निबुवाखर्क ।।गा वी स एक अत्यन्तै सुन्दर गाँउ विकास समिति हो । यस समीती अंतर्गत 9 ओटा गाँउहरू रहेका छन् वडा नं 1 * आधिमोहन वडा नं 2 * रुपखानी वाड नं 3 * वाड नं 4 * वाड नं 5 * वाड नं 6 * निबुवा वाड नं 7 * कुरुम्चे र सेरा वाड नं 8 * दुधेचौर वाड नं 9 * अधिकारी, ग्यादि येसरी Nibiwakhark गा वी स लाई बिभाजन गरियेको छ।
शाह वंश
शाह वंश नेपाल राजतन्त्रका प्रशासक थिए । राजा रामशाहको पालामा लेखिएको गोरखा राजवंशावलीले कुनै ठोस आधार पुष्ट्याउँदैन्। प्रचलित वर्णन काल्पनिक हुनसक्ने प्रबल सम्भावना छ । प्रचलित वर्णनका आधारमा शाह वंशका पूर्खाहरू भारतको चितौडबाट मुश्लिम आक्रमणबाट बच्न नेपाल पसेका भूपाल राणाजी राव तथा उनका छोराहरू हरिहरसिंह र अजयसिंह थिए । तर चितौडगढका गुहिलवंशी सिसोदिया राजाहरूको वैशमपायन गोत्र हो भने नेपालका शाहवंशको पुरानो गोत्र भारद्वाज गोत्र (पछि पृथ्वीनारायण शाहद्वारा परिवर्तित कश्यप गोत्र) हो।
त्यस्तै उक्त वर्णन अनुसार चितौडगढका सूर्यावंशी राजा भट्टारक ऋषिराज राणाजीको ३३ औँ वंशका राजा भूपति राणाजीका उदयरस, फत्तेसिंह र मनमथ नाम गरेका तीन छोराहरू थिए। फत्तेसिंहकी छोरी अत्यन्त रूपवती थिइन्। उनलाई हरण गर्ने उद्देश्य लिएर मुसलमानहरूले चितोरगढ आक्रमण गरे । मुसलमानहरूले फत्तेसिंहकी सुन्दरी कन्याका लागि चितोरगढलाई ध्वस्त पारिदिएपछि केवल मनमथ नै जीवित रहे र उज्जैनमा शरण लिई ज्यान जोगाए । त्यहाँ उनका ब्राह्मणिक र भूपाल नाम गरेका दुई पुत्रहरू जन्मिए । पुत्रहरूका बीचमा आपसी मेल नभएका कारणले भट्किएका भूपाल मुसलमानहरूका डरले उत्तरतर्फ पार्वत्य अञ्चलमा प्रवेश गरे |तिनै भुपालका छोराहरुका सन्ततिलाई कालीगण्डकी, रिडी क्षेत्रका दानी र मानवहित भएका त्यस क्षेत्रका स्थानीय मानिसहरूले राजपुत्रका छोराहरु रहेछन् ज्यान जोगाएर भागेर नेपाल आएका रहेछौ कति दुख पाए होलान अझ कति दुख पाउछन् होलान भनेर त्यतिबेला भागेर आएका उनीहरूलाइ आजदेखि राजा वावुसाहेब भएकोले राजा भयौ भनेर बढो आदारका साथ बाजागाजा र भोज भतेर,  फूलमाला र अविर पहिराइए र माहराजा घोषणा गरिएका थिए | पछि उनै भुपालका सन्ततिबाट दुइ राजकुमार हरिहर सिंह र अजय सिंह दुइ छोरा जन्मिए तर उनीहरू व्राम्हणलाइ चिना हेराएर सोध खोज गर्दा नेपालको राजा भएर कुनै दिन नेपाल राष्टका एकीकरण गर्ने वीर पुरुष जन्मिन सक्ने भविष्य वाणी गरेका थिए । भूपाल नेपालको रिडी हुँदै खिलुङमा गई निवास गर्न थाले । उनका हरिहरसिंह र अजयसिंह नाम गरेका दुई पुत्रहरू भए। हरिहर सिंह ढोडमा गए र त्यहाँबाट भीरकोट, सतहुँ र गह्रौंलाई आफ्नो कब्जामा लिए । नेपालको इतिहासमा विना लडाई रिडी क्षेत्रमा भागेर ज्यान जोगाउन आएका शाह वंशका पूर्वजले कसैसंग पनि लडाई झगडा नगरी माग्नेले दान पाए झैँ उदारभावले रिडी क्षेत्रको राज्य पनि सजिलै पाएकाले ( राजाका सन्तान भागेर आएछौ हामीले गरी आएको राज्य तिमीहरूलाई भयो हामी राजाको पदबाट हट्छौ तर तिमीहरूलाई राजाको पद दियौ) भनेर राजतन्त्रात्मक देश नेपाल निर्माण गरेको शाह वंशको इतिहासमा यो स्वर्ण अक्षरले लेखिनु पर्ने देखिन्छ |
यथार्थ यो हो, शाहका पुर्खा जयन खान नै शाह राजाको आदि पुर्खा हो खान्चा र मिन्चा खान शाहराजाका पुर्खा हुन । जयन खान अघि भारत तीर शाह वंशको पुर्खा निम्न प्रमाणले जोडिदैन जुन तल विस्तृतमा वर्णन सन्दर्भ सामग्री सहित गरिएको छ । पहिले नुवाकोट (स्याङ्जा) मा गएर राज्य गरेका कान्छा (मिचाखान) हुन् । उनिहरूका सन्तान कुलमण्डनले दिल्लीका बादशाहबाट 'शाह' पदवी पाएकाले उनको पालादेखि राजवंशले आफ्नो नामको पछाडी ‘शाह’ जोडेका थिए । शाहवंशीय राजाहरूले नेपालमा राजवंशको रूपमा आफूलाई स्थापित गर्ने कार्य मूलत: नेपालको गण्डक क्षेत्रमा गरे । कास्कीमा आफूलाई प्रभावकारी राजखानदानको रूपमा स्थापित गरिसकेपछि त्यसबाट अत्यन्तै प्रभावित बनेका लमजुंगेहरूले आफ्नो राज्यमा राजाको रिक्तता पूरा गर्न कास्कीका राजा कुलमण्डन शाहका छोरा यशोब्रम्ह शाहलाई मागी आफ्नो राज्यका राजा बनाएका थिए । यसरी गोरखा राजवंशावलीको लेखोट रहेको छ । इतिहासमा सबैभन्दा शक्तिशाली राजाले आफुलाई मगर वा मगारात्को राजा मै हुँ ( दिव्य उपदेश पृष्ठ ८ ) भनेर घोषणा गरेर जातीय पहिचान दिने पृथ्वी नारायाण शाह हुन् | विक्रमाब्दको दशौ शताव्दी पछि कर्णाली प्रदेशका मगरातको मगरहरूले भारतीय ब्राम्हणहरूबाट वैदिक संस्कार र यज्ञोपवित ( जनै ) ग्रहण गरेर आफुलाई ठकुरी भनाउन थालेका हुन भन्ने कुरा इतिहासकार डोर बहादुर विष्टको राय रहेको पाइन्छ l  फ्रेन्च इतिहासकार ह्यामिल्टनले  गोर्खाको शाह वंश मगर नै हुन् भनेको पाइन्छ  | मगर समुदायसँग गोर्खाली राजाको सम्बन्ध पृथ्वीनारायणको जन्म भन्दा पुरानो हो । हेमिल्टन (१८१९) र भेन्सिटार्ट (१८९६)ले पृथ्वीनारायणलाई मगर भनेका छन् । "म  मगर हुँ ।" भनेर दरिलो उदाहरण दिदैं पृथ्वीनारायणले आफूलाई मगरातको राजा बताएका छन् (दिव्यउपदेश, पृ.८) । पृथ्वीनारायण अघिका गोर्खाली राजालाई पनि गोर्खा बार्पाकका गुरुङहरू ‘मगरका राजा' भन्थे र टाढा रहन खोज्थे (बाबुराम आचार्य, श्री ५ बडामहाराजाधिराज पृथ्वीनारायण शाहको संक्षिप्त जीवनी, पृ.१०) । पृथ्वीनारायणका ददा (बालबालिकाको हेरचाह गर्नेव्यक्ति) मगर समुदायका सुरथसिंह राना थिए, जोपृथ्वीनारायणले ‘दिव्यउपदेश' दिँदा साथमै थिए (दिव्यउपदेश, पृ. १) ।  ठकुरी जाँची डिट्ठा राख्नु, मगर जाँची विचारी थाप्नु, कचहरीपिच्छे एक एक पण्डित राखी शास्त्रबमोजिम अदालतचलाउनु,' उनले भनेका थिए (दिव्य उपदेश, पृ. ८) हर्षबहादुर बुढा मगरको किरात वंश र मगरहरु भन्ने पुस्तकमा पनि ठकुरी र मगर विचमा भएको निकटता स्पष्टसँग उल्लेख गरेका छन् | यसै गरी हरेक मगर विद्वानहरु जस्तै एम.एस. थापा मगर, बमकुमारी बुढा मगर, वि.के. राना मगरको भनाइले पनि ठकुरीहरु र मगरको सम्बन्ध नजिक गराउँछ | एम.एस थापा मगरले राजदरवारको सुगुरको वली दिने चलन भएको बताउँछन र यो सत्य पनि थियो, बहादुर शाहले आफ्नी भाउजू राजेन्द्र लक्ष्मी शाहसँग उनको दाजु सिह प्रताप शाह मरे पछि विवाह प्रस्ताव राख्दा वाहुन र पण्डित वादले झाँगीसकेको दरवारमा भएको तत्कालिन विविध षडयन्त्र मध्ये एउटा यो भाउजु विवाह गर्न पाउनु पर्ने वहादुर शाहको विद्रोहको घटना मुख्य मान्छन ( हिन्दु धर्ममा यस्तो अनमेल विवाह मानिन्छ तर मगर जातिमा यस्तो विवाहको चलन छ ) ऋषिकेश शाहले पनि आफुलाई पृथ्वी नारायण शाहले झैँ मगर वा मगारातको राजा भनेर प्रमाण दिए जस्तो मगर हुँ भनेनन किनकि समय निकै ढिलो भैसकेको थियो तर आफ्नो नाकं हेरर कुरा गर्न बाहुन छेत्रीलाई प्रश्न गर्न चुनौती दिन्थे | यसको अर्थ शाह वंश मगर वा मगर जस्तै नेपाली आदिवासी र जनजाति हुन् भन्ने उनको बलियो तर्क थियो |
राज्य विस्तार
यशोब्रम्ह शाहका कान्छा छोरा द्रव्य शाहले सन् १५५८ मा गोर्खा, लिगलिगकोटका घले राजवंशलाई समाप्त गरी पूर्वतर्फ शाहवंशीय राज्यविस्तारको वीजरोपण गर्दै सन् १५५९ मा (विसं १६१६) गोर्खा राज्यको स्थापना गरेका थिए । तत्कालीन अवस्थामा लिगलिग भन्ने ठाउँमा घलेहरूले राज्य गर्दथे । त्यहाँ प्रत्येक वर्ष विजयादशमिका दिन दौडमा प्रथम हुनेलाई राजा बनाउने प्रचलन थियो । त्यस उत्सवलाई हेर्न उपस्थित भएको बेला द्रव्य शाहले अप्रयाशित रूपमा आक्रमण गरी त्यहाँ आफ्नो प्रभुत्व कायम गरे । लिगलिगकोट माथि विजय भएपछि तुरुन्तै गोरखा आक्रमण गरी १५ दिनसम्म युद्ध भएकोमा गोरखा विजय हुन सकेन । द्रव्य शाह निकै महत्त्वाकांक्षी भएकोले प्रथम पराजयले उनलाई खासै असर पारेको थिएन । भागिरथ पन्त, गणेश पाण्डे, सर्वेश्वर अनाल गङ्गाराम राना, गजानन भट्टराई, केशव बोहोरा, मुरली खवासहरूले उनको उत्साहलाई बढाईरहेका थिए । द्रव्य शाहका सैनिकहरू, थापा, भुसाल, मास्के, रानाहरू समेतले गोरखाका राजाको दरबारलाई घेरी आक्रमण गरे । द्रव्य शाहको हतियारबाट खड्का राजाले विरगति प्राप्त गरे यसप्रकार विसं १६१६ भाद्रमा द्रव्य शाह गोरखाका राजा भए ।
प्राचीन कालदेखि नै काठमाडौँ कृषि तथा तिब्बत र भारतवीचको व्यापारका निम्ति महत्त्वपूर्ण रहेकाले यसमा धेरैका आँखा लाग्दै आइरहेको थियो । सन् १२८७ मा पश्चिम नेपालको खस राज्यका राजा जितारी मल्लले काठमाडौँ उपत्यकालाई तीन पटक आक्रमण गरेका थिए । यो कार्यलाई शाहवंशीय राजाहरूले पनि निरन्तरता दिए । गोर्खाका राजा नरभूपाल शाहले सन् १७३७ मा काठमाडौँ आक्रमण गरेका थिए । तर उनी यस आक्रमणमा पराजित भए । यस पराजयमा असन्तुष्ट बनेका राजकुमार पृथ्वीनारायण शाहले काठमाडौँ उपत्यकालाई लिन नयाँ रणनीति लिएको देखिन्छ । उनले सन् १७४१ मा काठमाडौँ उपत्यकाको भ्रमण गरे । त्यसवेला काठमाडौँकै सबै भन्दा पुरानो र महत्त्वपूर्ण राज्य भक्तपुरका राजा रणजीत मल्लका छोरा राजकुमार बीरनरसिं मल्लसंग मित लगाई भक्तपुर राज्यलाई मितेर सम्बन्धमा आबद्ध पारे । जयप्रकाश मल्लले पनि उनीसंग मित लगाई गोर्खा राज्यसंगको सम्बन्ध सुदृढ पार्न चाहेको देखिन्छ ।
नेपाल एकिकरण
सन् १७४२ मा २० वर्षको कलिलै उमेरका पृथ्वीनारायण शाह गोर्खा राज्यमा गद्दिनासिन भएपछि काठमाडौँ लिनु नै उनको प्रमूख कार्यक्रम रहेको देखिन्छ।
नुवाकोट
त्यसै शिलशिलामा १७४३ मा उनले काठमाडौँ अधिनस्थ राज्य नुवाकोट आक्रमण गरे। यद्यपि यस युद्धमा उनी सफल भएनन् लगत्तै अर्को वर्ष १७४४ मा नुवाकोट माथि आक्रमण गरे। उही वर्षको सेप्टेम्बर २६ का दिन उनले नुवाकोट माथि सान्दार विजय हाँसिल गरे। यो काठमाडौँ विरुद्ध गोर्खाको शक्ति परीक्षण युद्ध थियो। अझ स्पष्ट भन्नुपर्दा यो युद्ध जय प्रकाश मल्लको हैसियत जाँच्ने युद्ध थियो।
उपत्यका
भक्तपुर गोर्खाको मितेरी सम्बन्धमा गाँसिएको राज्य थियो। पाटन अस्थिर राजनीतिका कारण कमजोर राज्य थियो। तसर्थ काठमाडौँ उपत्यका माथिको विजय जय प्रकाश मल्लमाथिको विजयमा निर्भर थियो। काठमाडौँलाई सिधै आक्रमण गर्नु मूर्खता ठान्ने गोर्खाका नवराजाले काठमाडौँ वरिपरिका राज्य र क्षेत्रहरूलाई कब्जा गरे सन् १७४६ मा। एउटा लामो सान्नाटा पछि गोर्खाले अचानक १७५७ मे २८मा कीर्तिपुर आक्रमण गरे। यस युद्धमा पृथ्वीनारायण शाहलाई जय प्रकाश मल्लले जिते। किनकि युद्ध नीति जय प्रकाश मल्लको थियो। उनले उपत्यकाका राज्यहरूका सैनिक एकता गरी गोर्खा विरुद्ध युद्ध लडे। पाटन राज्यको अधिनस्थ राज्य कीर्तिपुर सेप्टेम्बर २६, १७६४को युद्धमा पनि विजयी बने। १७६४ ताका उपत्यकाका राज्यहरूको स्थिति १७५७ तिर जस्तो थिएन। राज्यहरू वीच मतभेत विद्यमान थियो। वास्तवमा आपसि फूट र अदुरदर्शिता नै मल्ल वंशको पतनको मूल कारण बन्यो। १७६५मा गोर्खाले कीर्तिपुर लियो। पृथ्वीनारायण शाहको मूल निशाना बाँकी नै थियो। एकातर्फ सन् १७६८ सेप्टेम्बर २५ का दिन इन्द्र जात्राको भोजसंगै काठमाडौँ उपत्यकाकै सबै भन्दा शक्तिशाली राज्यको अन्त भयो भने अर्को तर्फ विशाल नेपालका निम्ति शाहवंशीय राज्यसत्ताको उदय भयो। त्यसपछि अक्टोबर ६, १७६८ मा पाटन र नोवेम्बर १३, १७६९ मा मितेरी सम्बन्धको अन्त गर्दै भक्तपुरमाथि सहज जित हासिले गरे। काठमाडौँमा हारेका जय प्रकाश पाटनमा हारे अनि अन्तमा भक्तपुर राज्यसंगै उनको जीवनको अन्त भयो। भौगोलिक रूपले पृथ्वीनारायण शाहबाट जग बसालिएको नेपाल एकीकरण बहादुर शाह र राजेन्द्र लक्ष्मीले सम्पन्न gareka thie । तैपनि नेपालको मानाचित्र जंग बहादुर राणाको समयसम्म फेरबदल भइरह्यो। सन् १८१६ को सुगौली सन्धिले १/३ नेपाली भूभागलाई भारतमा मिलायो। जंग बहादुर राणाको नेतृत्वमा १८५७को भारतको सिपाही विद्रोहमा नेपाली जनताले दिएको पसिना रगतको मोल स्वरूप कैलाली, कंचनपुर, दाङ, देउखुरी नेपाललाई फिर्ता भयो। तब बर्तमान नेपालको मानाचित्र १८१६ को हार र १८५७ को विजयले कोरेको देखिन्छ।
सुगत रत्न कंसाकार
सुगत रत्न कंसाकार नेपालका एक इन्जिनियर हुन्। उनले नेपाल टेलिकम तथा नेपाल वायुसेवा निगम लगायतका संस्थाहरूको प्रमुखको रूपमा काम गरिसकेका छन्। २०३१ सालमा नेपाल टेलिकम इन्जिनियरको हैसियतमा सेवा प्रवेश गरेका कंसाकार त्यहाँको सबैभन्दा माथिल्लो र निर्णायक ओहोदा प्रवन्ध निर्देशक भएर अवकाश लिए।।
नेपालमा मोबाइल टेलिफोनलाई लोकप्रिय बनाउन उनको योगदान महत्त्वपूर्ण मानिन्छ।
कंसाकार पछिल्लो समयमा नेपाल वायुसेवा निगमको नेतृत्व सम्हाल्न पुगेका थिए। उनीविरुद्ध अख्तियार दुरूपयोग अनुसन्धान आयोगमा मुद्दा लागि जेल सम्म परेका थिए।
प्लानेटा डटरू
प्लानेटा डटरू एक रूसी संयुक्त कोष वेबसाइट हो र हाल देशको सबैभन्दा ठूलो संयुक्त कोष वेबसाइट हो। यसको नेतृत्वमा सङ्गीतकार म्याक्स लाकमस रहेका छन्। जून २०१२ देखि मार्च २०१६ सम्ममा, यसले कुल ६३०० परियोजनाहरू मार्फत ३९ करोड रूबल कोषको रूपमा सङ्कलन गरिसकेको छ।
कोषकर्ताहरूका अनुसार, फेब्रुअरी २०१९ मा, यसले १ बिलयन रूबल भन्दा बढी कोष सङ्कलन गरिसकेको र यसले ४.५ हजार संयुक्त कोष अभियान सफलतापूर्वक पूर्ण गरिसकेको छ। अर्थतन्त्र, व्यापार र लगानीका लागि यसले सन् २०१४ को रूनेट पुरस्कार प्राप्त गरेको थियो।
इतिहास
सन् २०१३ को रूसी इण्टरनेट साप्ताहिकमा, प्लानेटा डटरूले संयुक्त कोष तथा संयुक्त लगानीमा पहिलो सम्मेलनको आयोजना गरेको थियो। यो वेबसाइट अङ्ग्रेजी भाषाका वेबसाइटहरू जस्तै किक ष्टाटार र इण्डिगोगोको जस्तै छ। मौद्रिक लेनदेन उपयोगकर्ताको डिजिटल थैलीको माध्यमबाट गरिन्छ। यसमा भुक्तान धेरै विधिहरू मार्फत गर्न सकिन्छ जसमा डेबिट कार्डहरू (प्रवेशाज्ञा, माष्टरकार्ड), मोबाइल फोन थैली (बीलाइन, मेगाफोन, एमटिएस) र अनलाइन भुक्तानी प्रणाली (याण्डेक्स मुद्रा, किवी, वेब मनि) समावेश छन्।
सन् २०१५ यता, मञ्चले मोबाइल सञ्जाल सञ्चालन मेगा फोनको सहयोगमा दान मुलक कार्यक्रम सञ्चालन गरिरहेको छ। जसमा मोबाइल सञ्चालक मेगाफोनले प्लानेटा डटरूको थुप्रै परियोजनामा विशेष सहयोग गर्दै आइरहेको छ जसमा विषयहरूमा अशक्तता भएका बालबालिकाहरूको पुनःस्थापन, अशक्तता भएका युवाहरूको सामाजिक र श्रम अनुकूलन आदि कार्यहरू समावेश छन्। सन् २०१५ मै, लिप्टन ब्राण्डको सहयोगमा यसले सामाजिक उद्यम कार्यक्रम गुडष्टाटरको सुरुवात गरेको थियो। सन् २०१६ मा, मञ्च असीमित परियोजना "बिब्लोरोडिना" को आरम्भकर्ताहरू मध्येको एक हो।
फेब्रुअरी २०१७ मा, रूसी उद्यम कम्पनी तथा एभा लगानी कोषका साथ यसले "प्रविधिहरूको भिडन्त" नामक वास्तविक कार्यक्रमको सुरुवात गरेको थियो जसको उद्देश दश उत्कृष्ट प्रविधि सम्बन्धित संस्था तथा कम्पनीको सुरुवात गरी संयुक्त कोषलाई वढावा दिनु थियो।
यसको अतिरिक्त, मञ्चमा संयुक्त कोष मार्फत अन्य सेवा तथा कार्यक्रमहरू मार्फत प्लानेटा डटरूका लागि सक्रिय प्रायोजकहरूका लागि प्रोत्साहन गर्नु हो।
विद्यालय संयुक्त कोष
सन् २०१५ मा, संयुक्त अभियानको सुरुवात तथा आचरणको तयारीका लागि विद्यालयहरूमा यसले प्रशिक्षण सुरु गरेको थियो। यसले नि:शुल्क प्रत्यक्ष अनलाइन संयुक्त कोष कक्षाहरूको सुरुवात गरे थियो। यसले साइबेरिया, उराल तथा रूसका केही स्थानहरूमा कक्षाहरूको सञ्चालन मार्फत विद्यार्थीहरूलाई संयुक्त कोष कक्षाबाट उतिर्ण गरिसकेको छ। मार्च २०१७ सम्ममा, १२ हजार भन्दा बढीले संयुक्त कोष विद्यालय मार्फत प्रशिक्षण लिइसकेका छन्।
एस्लिन ब्रुक
एस्लिन ब्रुक एक पूर्व अमेरिकी अश्लील अभिनेत्री, फिचर नर्तकी र मोडेल हुन् ।
प्रारम्भिक जीवन
एस्लिन ब्रुकको जन्म संयुक्त राज्य अमेरिकाको ओक्लाहोमा राज्यको चोक्टावमा भएको हो । उनी नौ वर्षदेखि चीयरलीडर थिइन्, तत्पश्चात सन् २००३ को मई महिनामा उनी उच्च माध्यमिक विद्यालयबाट स्नातकको उपाधि प्राप्त गरिन् । सन् २००६ मा एक वयस्क फिल्म अभिनेत्री बन्नु भन्दा अघि, उनी तीन वर्षभन्दा पनि अधिक समय सम्म कार डीलरशिपमा काम गरेकी थिईन् । ब्रुकले पहिले देखि नै १९ वर्षकी छँदा एक अज्ञात पुरुषसँग विवाह गरेकी थिइन् र पछी दुवै जनामा सम्बन्ध विच्छेद समेत भएको थियो ।
करियर
एडल्ट मनोरञ्जन डाटाबेसमा ब्रुकको पहिलो खुड्किलो, ओक्लाहोमामा स्थित एक पत्रिकाको लागि एक फोटोशूट थियो। उनी चाँडै एक स्ट्रिपरका रूपमा पनि काम गर्न थालिन्। उनी सन् २००७ मा न्यू सेन्सस्/ डिजिटल सिनको साथमा करारमा कार्यको थालनी गर्दै एउटा विशेष कलाकार बनिन् तत्पश्चात सन् २००९ मा उनले "एस्लिन ब्रुक्स लेज्बियन फ्यानटेसिज" का साथ निर्देशनको शुरुआत गरिन् । उनी बकचेरी को "टू ड्रङ्क...." सङ्गीत भिडियोमा र तत्पश्चात होरर चलचित्र "पिरान्हा थ्री डी" मा पनि एक क्यामियो भूमिका देखिन् ।
सन् २०१० मा, ब्रुक आफ्नो बच्चालाई जन्म दिएपछी, एक पोर्नस्टारका रूपमा सेवानिवृत्त भईन्। एस्लिन ब्रुक, स्वयम् ले आफ्नो ट्विटर प्रोफाइल र ब्लगमा पोस्ट गर्दै लेखेकी थिईन, आफुलाई नै परिचित गराउँदै भनेकी थिइन् "एस्लि" जो कि पहिले "एस्लिन ब्रुक" थिइन्, अब अश्लील उद्योगबाट सेवानिवृत्त भईसकि र उनको पूर्व वेबसाइट अबदेखि अपडेट गरिदैन्।
ब्रुकले उनी पहिला-पहिला आफु समेत केवल महिला-पोर्नोग्राफीको निर्माणमा शामिल थिइन्, तर उनी पनि महिला भएकै कारण जो "महिलाहरुलाई निर्देशित गर्ने" प्रयास गर्ने गर्छिन्, तर ती महिलाहरु 'साँचिक्कै' लेस्बियन भने थिइनन्।" आफ्नो गर्भावस्थाकालमा हुँदा, ब्रुकले भनेकी थिइन् कि उनलाई "बच्चा कहिल्यै पनि हुँदैन् भनेर" अनि उद्योगमा जारी रहन्छिन् कि रहँदिनन्, तर उनी "यसको बारेमा पत्ता लाग्नुभन्दा पहिले नै" गरिसकेकी थिइन्। ब्रुकले भनेकी थिइन् कि उनको बच्चाको जन्मपछी, "पृथ्वीमा केही पनि त्यस पलमा मलाई खुशी तुल्याउन सक्तैन्थ्यो। यो भगवानको जस्तो थियो, बस तल पुगीसकेको र साँचिक्कै मलाई 'त्यस दुनिया' बाट नै पृथक गरी दियो र मलाई फेरी 'असली जिन्दगी' मा फिर्ता ल्याई दियो। मलाई थाहा थियो कि मेरो जीवन त्यस बिन्दुबाट शान्तिपूर्ण, खुशियाली र प्यारले भरिएको हुनेछ !! "
व्यक्तिगत जीवन
ब्रुक ले आफ्ना साथी अभिनेता टमी गुनलाई डेट गरिन्। त्यसपछी यो जोडीले आफ्नो सम्बन्ध समाप्त गरी हाले। ब्रुक पहिले आफ्नो धार्मिक मान्यताहरुलाई ईसाई को रूपमा वर्णित गरेकी थिइन्।
अण्डकोष
अण्डकोष (अङ्ग्रेजी: स्क्रौटम) पुरूषको मुख्य प्रजनन् अङ्ग हो । लिङ्गको तल एक थैली हुन्छ; थैलीको छाला खुकुलो हुन्छ । त्यो छाला गर्मीयाममा धेरै बढेर झुण्डिन्छ भने जाडो याममा खुम्चिएर सानो हुन्छ । त्यो थैली भित्र अण्डकोष हुन्छन् । यीनको मुख्य कार्य शुक्राणु र पुरूष उत्तेजित द्रवलाई बनाउनु हो । अण्डकोषको लम्बाई ३.५ से.मी. र चौडाईं २.५ से.मी. हुन्छ । यसमा रक्त सञ्चार कार्य धेरै हुन्छ । दुवै तिरको अण्डकोष एक नलिद्वारा जोडिएका हुन्छन् । त्यो नलिलाई वास डिफेरेन्स भनिन्छ । अर्को तिर यो अन्य ग्रन्थिसँग जोडिएको हुन्छ । त्यो ग्रन्थीलाई सेमिनाल वेसाईकल भनिन्छ ।
आर्य
आर्य प्राचिन हिन्द-इरानी नागरिकको स्वघोषित सूचक हो । यो शब्दको प्रयोग वैदिक जनताले आफूलाई जनाउने जातिसूचक तथा कुलीन वर्गलाई जनाउने सूचकको रूपमा प्रयोग गरे । त्यस्तै इरानी जनताले यस शब्द आफ्नो जातिसूचकको रूपमा प्रयोग गरे । इरान देशको नाम आर्य शब्दबाट उत्पति भएको हो ।  यूरोपेली गणले आर्यबाट आर्यन नामको सुरुवात गरे । नाजी जर्मनी सरकारले आफ्ना जनताको नश्ललाई आर्यन नस्ल भनि जर्मन जनतालाई शुद्ध आर्यन भएको घोषणा गरे ।
कञ्चनजङ्घा राष्ट्रिय निकुञ्ज
कञ्चनजङ्घा राष्ट्रिय निकुञ्ज भारतको सिक्किममा अवस्थित एउटा राष्ट्रिय निकुञ्ज र जैविक क्षेत्र हो। यो जुलाई २०१६ मा युनेस्को विश्व सम्पदा क्षेत्रहरूको सूचीमा लेखिएको थियो, भारतको पहिलो "मिश्रित सम्पदा" क्षेत्र बन्यो। निकुञ्जको नामकञ्चनजङ्घा हिमालको नाममा राखिएको हो, जुन 8586 m अग्लो संसारको तेस्रो अग्लो हिमाल हो। निकुञ्जको कुल क्षेत्रफल 849.5 km2 छ।
भूगोल
कञ्चनजङ्घा राष्ट्रिय निकुञ्ज भारतको सिक्किम राज्यको मङ्गन जिल्ला र ग्याल्सिङ जिल्लाहरूमा अवस्थित छ। यसको उचाइ 1829 m देखि 8550 m मा छ र यसको कुल क्षेत्रफल 849.50 km2 छ। यो भारतको केही उच्च-उचाइ राष्ट्रिय निकुञ्जहरू मध्ये एक हो र हालसालै एक मिश्रित मापदण्ड युनेस्को विश्व सम्पदा स्थलको रूपमा समावेश गरिएको थियो।
जीवजन्तु
निकुञ्जमा कस्तुरी मृग, भारतीय चितुवा, हिउँ चितुवा, झारल, वन कुकुर, काठे भालु, ठुलो निरबिरालो, हिमाली कालो भालु, हाब्रे, तिब्बती जङ्गली गधा, नाउर, घोरल, साथै मुसा सर्प र रसेलको भाइपर सहित सरीसृपहरू धेरै स्तनपायी प्रजातिहरू छन्।
वेब सर्भर
परिभाषा
वेब सर्भर अथवा यचटिटीपी सर्भर एउटा यस्तो सफ्टवेयर हो जसले यचटिटीपी प्रोटोकलको माध्यमबाट क्लाईन्टलाई यचटियमयल डाटा उपलब्ध गराउदछ । सामान्यतय वेब सर्भरले फायरफक्स, इन्टरनेट एक्स्प्लोरर जस्ता ब्राउजर हरूलाई यचटियमयल डाटा उपलब्ध गराउदछ । अपाचे वेब सर्भर सबै भन्दा प्रचलित् वेब सर्भर हो । वेब सर्भरले यचटियमयलका साथै फोटो, सियसयस् तथा स्क्रिप्टहरू पनि उपलब्ध गराउ
सर्भर (कम्प्युटि)), एक कम्प्युटर प्रोग्राम वा उपकरण जसले अन्य प्रोग्रामहरू वा उपकरणहरूको लागि कार्यक्षमता प्रदान गर्दछ, ग्राहकहरू भनिन्छ।
गणना गर्दै
सर्भर (कम्प्युटि)), एक कम्प्युटर प्रोग्राम वा उपकरण जसले अन्य प्रोग्रामहरू वा उपकरणहरूको लागि कार्यक्षमता प्रदान गर्दछ, ग्राहकहरू भनिन्छ।
भूमिका
* प्रतीक्षा स्टाफ, जो एक रेस्टुरेन्ट मा काम गर्छन् वा बारमा उपभोक्ताहरू उपस्थित हुन्छन् र उनीहरूलाई खाने र पिउनको लागि अनुरोधको रूपमा आपूर्ति गर्दछन्।
* सर्भर,टेनिस खेलाडी जसले सेवा दिन्छ; सर्भ (टेनिस) हेर्नुहोस्।
* Altar सर्वर, एक मसीही liturgy समयमा पादरी सदस्यको एक लेआ सहायक।
पनि हेर्नुहोस्
सानो व्यवसायको लागि उत्तम सर्भरहरू।
बरमझिया
बरमझिया नेपालको मध्यमाञ्चल विकास क्षेत्रको जनकपुर अञ्चल, धनुषा जिल्लामा अवस्थित गाँउ विकास समिति हो।
रिलायबल फाइनान्स लिमिटेड
रिलायबल फाइनान्स लिमिटेड नेपाल राष्ट्र बैङ्कको वर्गिकरण अनुसार "ग वर्ग"मा पर्ने एक बैङ्क हो।यो वित्त कम्पनी हो।
आधिकारीक वेबसाईट
www.reliableinv.com
२०१८ आइसिसी वर्ल्ड क्रिकेट लिग डिभिजन टु
२०१८ आइसिसी वर्ल्ड क्रिकेट लिग डिभिजन टु नामिबियामा सञ्चालन हुँदैछ । डिभिजन-२ मा नेपाल सहित युएई, केन्या, नामिबिया, ओमान र क्यानडा सहभागी हुने छन् । ६ टिम मध्ये उत्कृस्ट-२ हुने टिम एकदिवसीय बिश्व कप छनौट प्रतियोगिता खेल्न पाउनेछ । नेपाल २०१९ आइसिसी विश्व क्रिकेट लिग च्याम्पियनसिपमा सातौँ स्थानमा रहँदै डिभिजन-२ मा घटुवा भएको थियो । डिभिजन-२ राउण्ड रोबिन लिगको आधारमा खेलिनेछ जसमा सबै टिमले एक अर्का बिरुद्ध १/१ खेल खेल्नेछन् जसको आधारमा अंक तालिकामा उत्कृस्ट २ हुने टिम छानिनेछ। अंक तालिकामा उत्कृस्ट २ हुने टिमले फाइनल खेल खेल्नेछन् जसको आधारमा बिजेता तय गरिनेछ भने उत्कृस्ट २ टिम बिश्व कप छनौट खेल्न छनौट हुनेछन् ।
टिमहरू
अन्तिम दुई भित्र पर्न सफल टिम २०१७ आइसिसी वर्ल्ड क्रिकेट लिग डिभिजन थ्री:
चार टिम २०१९ आइसिसी वर्ल्ड क्रिकेट लिग च्याम्पियनसिप
प्रतियोगिताहरू
यो टुर्नामेन्टको लागि निम्न मितिहरू र स्थानहरू पुष्टि गरिएको छ:
राजेन्द्र विमल
राजेन्द्र विमल (सन् १९४७ - ) साहित्यकार हुन् । उनलाई डा. राजेन्द्र विमलका नामले चिनिन्छ । कथालेखनमा लामो समयदेखि सक्रिय डा. राजेन्द्र विमललाई मधेश भूमिको सुरुचिपूर्ण कथामार्फत नेपाली आख्यान साहित्यमा महत्त्वपूर्ण योगदान दिएबापत 'मधुपर्क सम्मान २०७६' द्वारा सम्मानित गरेको छ।
कृतिहरू
उनको १२ वर्षको उमेरमा पहिलो लघुकथा 'आर्यावर्त' हिन्दी दैनिकमा प्रकाशित भएको थियो । १५ वर्षको उमेरमा आर्यावर्तमै प्रकाशित 'कचनार के पेंड' कथा निकै लोकप्रिय भएको थियो । त्यसै वर्ष मिथिला मिहीर (मैथिली मासिक)मा 'मुईल बच्चा' कथा प्रकाशित भएको थियो । एसएलसी परीक्षापछिको फुर्सदको समयमा उनले 'चान अहाँ उदास छी' उपन्यास लेखेका थिए । सन् १९६६ पछि उनी गोरखापत्र, पञ्चवाणी, बैदेहीलगायतका पत्रपत्रिकामा लेख्न थालेका थिए । उनको राजेन्द्र विमलका कथाहरू (कथासङ्ग्रह), जस अन्तर्गतको वन्धनबाट मुक्ति कथा वि.सं.२०७३ को पाठ्यक्रम अनुसार कक्षा नौ ९ को अनिवार्य नेपाली विषयमा समावेश गिरएको छ । [नवनीत नेपाल परिचय]] (परिचय, वि.सं. २०४४) प्रकाशित छ । विमलको 'लङ्का दहन' कथा स्‍नातक तहको अनिवार्य नेपाली विषयको पाठ्यक्रममा समावेश गरिएको छ ।
पुरस्कार
उनलाई मिथिला क्षेत्रमा विगत चार दशकदेखि मैथिल भाषी विद्यार्थीहरूलाई नेपाली भाषामा शिक्षित गराउने पुनीत कार्यका साथै नेपाली भाषामा अनेक ग्रन्थ रचना गरी नेपाली भाषा वाङमयलाई समृद्ध तुल्याएबापत वि.सं. २०६६ को जगदम्बाश्री पुरस्कारद्वारा सम्मानित गरियो ।
धोक्रे फूल
धोक्रे फूल नेपालमा पाइने एक जङ्गली वनस्पति हो। धतुरोको फूलजस्तै देखिने भए पनि प्राय: पहेँलो र कतैकतै सेतोमा हल्का रातो मिसिएको हुन्छ। बोट धतुरोभन्दा अग्लो हुन्छ र सोली आकारका फूलहरू तलतिर फर्केका हुन्छन्। यो आलु (Solanaceae) परिवारको वनस्पति हो । धतुरो (Datura) यसको नातेदार हो। धेरैतिर यसलाई धतुरो भनेर झुकिन्छन्। तर यसको वैज्ञानिक नाम Brugmansia हो। बान्तवा भाषामा यसलाई उताङ्बुङ्ना भनिन्छ।
फूलबाट राति मिठो बास्ना फैलिन्छ। कसैकसैलाई यो बास्नाले वाक्वाक् लाग्ने हुन्छ।
विषालु हुने हुँदा गाईवस्तुले यो वनस्पति खाँदैनन्।
सन्दर्भ सामग्री
https://en.wikipedia.org/wiki/Brugmansia
अपाचे वेब सर्भर
अपाचे वेब सर्भर एउटा खुला श्रोत भएको स्वतन्त्र वेब् सर्भर् सफ्टवेयर हो । एकदमै प्रख्यात तथा हाल सबैभन्दा बढी प्रयोग हुने वेब सर्भर हो। सामन्यतय यो वेब् सर्भर युनिक्स् सिस्टम्हरूमा उपयोग् हुन्छ यद्य्पि यसको प्रयोग कुनै पनि अपरेटिन्ग सिस्टममा गर्न सकिन्छ | यसको निर्माण एवम् मर्मत् सम्हार अपाचे सफ्टवेयर फाउन्डेसन नामक् सन्स्थाले गर्ने गर्दछ ।
अर्थोपोडा
१• क्रुस्टासिया(Crustacea)
२• मेरियापोडा(Meriapoda)
३• इन्सेक्ट्रा(Insectra)
४• एराक्निडा(Arachnida)
इन्टर मिलान
इन्टर मिलान वा एफ.सी इन्टरनासोनल मिलानो मिलानमा अवस्थित व्यवसायिक फुटबल क्लब हो । यसको स्थापना ९ मार्च १९०८ मा भएको थियो ।
नम्रता श्रेष्ठ
नम्रता श्रेष्ठ नेपाली चलचित्र क्षेत्रकी एक चर्चित मोडल र अभिनेत्री हुन् । उनले सानो संसार, मेरो एउटा साथी छ, छड्के लगायतका चलचित्रमा अभिनय गरेकी छन् । उनी नेपाली चलचित्र जगतमा आउनु भन्दा पुर्व मोडलिङ तथा थिएटरमा लागेकी थिइन् ।
मोडलिङ जीवनी
नम्रता आफ्नो मोडलिङ जीवनमा विभिन्न पत्रिकाको मुख्य पृष्ठमा देखिएकी छिन् ।    नम्रता श्रेष्ठलाई नेपालको उत्कृष्ट ५ मोडेलमा द काठमाडौँ पोस्ट पत्रिकाले सन् २००५ फेब्रुअरी २१ मा घोषणा गरेको थियो । उनी नेपालको लोकप्रिय मनोरन्जक वेबसाइट साइबरसंसारमा पनि ठाउँ पाईसकेकी छिन् ।
चलचित्रहरू
उनका केही प्रमुख चलचित्रहरू निम्न छन् ।
मुकुल आनन्द
मुकुल आनन्द (११ अक्टोबर १९५१ - ७ सेप्टेम्बर १९९७) भारतीय चलचित्र क्षेत्रका एक निर्देशक थिए। उनी अनुभवी चलचित्र पटकथा लेखक इन्दर राज आनन्दको भतिज र अभिनेता तथा निर्देशक टिनू आनन्दका भाइ थिए।
करियर
मुकुलले चलचित्र निर्देशकको रूपमा सन् १९६४ मा प्रदर्शन गरिएको 'कानून क्या करेगा' नामक चलचित्रबाट गरेका थिए जुन हलिउडको चलचित्र 'केप फिअर'बाट प्रेरित थियो।
प्रसिद्धि
सन् १९९२ मा प्रदर्शन गरिएको बलिउड चलचित्र 'खुदा गवाह'को उत्कृष्ट निर्देशनको लागि उनले फिल्मफेयर सर्वश्रेष्ठ निर्देशक पुरस्कार प्राप्त गरेका थिए।
नमस्ते वित्तीय संस्था लिमिटेड
नमस्ते वित्तीय संस्था लिमिटेड नेपाल राष्ट्र बैङ्कको वर्गिकरण अनुसार "ग वर्ग"मा पर्ने एक बैक हो।यो वित्त कम्पनी हो।
पकवादी
पकवादी नेपालको गण्डकी अञ्चलको स्याङ्जा जिल्लाको एक गाँउ विकास समिति हो ।
सम्पर्क भाषा
सम्पर्क भाषा एक भाषा हो जुन व्यवस्थित रूपमा स्थानीय भाषा वा बोली साझा नगर्ने मानिसहरूका समूहहरू बीच सञ्चार सम्भव बनाउन प्रयोग गरिन्छ, विशेष गरी जब यो तेस्रो भाषा हो जुन दुबै वक्ताहरूको मातृभाषाहरू भन्दा फरक छ। सम्पर्क भाषा मानव इतिहास भर संसारभर विकसित भएको छ, कहिले काँही व्यापारिक कारणहरू को लागि, तर सांस्कृतिक, धार्मिक, कूटनीतिक र प्रशासनिक सुविधा को लागि, र वैज्ञानिकहरू र विभिन्न राष्ट्रियताहरू को अन्य विद्वानहरू बीच जानकारी को आदान प्रदान को माध्यम को रूप मा।
विशेषताहरू
मातृभाषा नआदान प्रदान गर्ने व्यक्तिहरू बीचको सञ्चारको लागि नियमित रूपमा प्रयोग हुने कुनै पनि भाषालाई सम्पर्क भाषा भनिन्छ। सम्पर्क भाषा एक कार्यात्मक शब्द हो, कुनै पनि भाषिक इतिहास वा भाषा संरचनाबाट स्वतन्त्र हुन्छ।
सम्पर्क भाषा प्रायः मातृभाषीहरूसँग पूर्व-अवस्थित भाषाहरू हुन्, तर तिनीहरू त्यो विशिष्ट क्षेत्र वा सन्दर्भको लागि विकसित गरिएका पिजिन वा क्रियोल भाषाहरू पनि हुन सक्छन्। पिजिन भाषाहरू द्रुत रूपमा विकसित हुन्छन् र दुई वा बढी स्थापित भाषाहरूको संयोजन सरलीकृत हुन्छन्, जबकि क्रियोलहरूलाई सामान्यतया पिजिनहरूको रूपमा हेरिन्छ जुन पछिल्ला पुस्ताहरूद्वारा अनुकूलनको क्रममा पूर्ण रूपमा जटिल भाषाहरूमा विकसित भएको छ। उदाहरण को लागि, अङ्ग्रेजी संयुक्त अधिराज्यमा एक स्थानीय भाषा हो तर यो फिलिपिन्समा, एक सम्पर्क भाषाको रूप मा प्रयोग गरिन्छ। त्यस्तै गरी, अरबी, फ्रान्सेली, चिनियाँ, रुसी र स्पेनीले क्षेत्रीय र राष्ट्रिय सीमाहरूमा औद्योगिक र शैक्षिक भाषिक भाषाहरू जस्तै समान उद्देश्यहरू सेवा गर्दछन।
ऐतिहासिक
संस्कृतले ऐतिहासिक रूपमा भारत र बृहत्तर भारतको सम्पर्क भाषाको रूपमा सेवा गरेको थियो। संस्कृत भाषाको ऐतिहासिक उपस्थिति दक्षिण एसियाभन्दा बाहिरको व्यापक भूगोलमा प्रमाणित छ। शिलालेख र साहित्यिक प्रमाणहरूले सङ्केत गर्दछ कि संस्कृत भाषा पहिले नै दक्षिणपूर्व एसिया र मध्य एसियामा पहिलो सहस्राब्दीमा भिक्षुहरू, धार्मिक तीर्थयात्रीहरू र व्यापारीहरू मार्फत ग्रहण गरिएको थियो।
पुरानो तमिल कुनै समय पुरातन तमिलकाम र श्रीलङ्काका धेरैजसो भाषाको भाषा थियो। भारतबाट प्रारम्भिक समुद्री व्यापारीहरूको लागि तमिल भाषा पनि थियो।
आधुनिक
अङ्ग्रेजी प्रायः गैर-स्थानीय अङ्ग्रेजी वक्ताहरू द्वारा प्रयोग गरिन्छ जसको एकअर्कासँग कुराकानी गर्न विभिन्न मातृभाषाहरू छन्। युरोपेली सङ्घमा, अङ्ग्रेजीलाई भाषाको रूपमा प्रयोग गर्दा अन्वेषकहरूलाई अङ्ग्रेजीको नयाँ बोली (युरो अङ्ग्रेजी) उभिएको छ कि छैन भनेर अनुसन्धान गर्न प्रेरित गरेको छ।
जब संयुक्त अधिराज्य एक औपनिवेशिक शक्ति भयो, अङ्ग्रेजीले ब्रिटिस साम्राज्यको उपनिवेशहरूको भाषा सम्पर्कको रूपमा सेवा गर्यो। उत्तर-औपनिवेशिक अवधिमा, धेरै स्वदेशी भाषाहरू भएका केही नवनिर्मित राष्ट्रहरूले अङ्ग्रेजीलाई उनीहरूको आधिकारिक भाषाको रूपमा प्रयोग गर्न जारी राख्न रोजे। यी राष्ट्रहरूको उदाहरणहरू घाना र दक्षिण अफ्रिका समावेश छन्।
हिन्दुस्तानी भाषा (हिन्दी-उर्दू) पाकिस्तान र उत्तरी भारतको सम्पर्क भाषा हो।
स्काई हक टाइम्स
स्काई हक टाइम्स (अंग्रेजी: Sky Hawk Times) एक दैनिक साँझको अखबार हो, जुन 1999 देखि मोहालीबाट प्रकाशित हुन्छ, मोहाली, चण्डीगढ र पंचकुलाको सम्पूर्ण ट्राइसिटीमा पंजाबी भाषामा दैनिक साँझको समाचार पत्र हो। यसले भारतीय पञ्जाब, भारत र विश्वका विभिन्न भागबाट समाचार र मुद्दाहरू समावेश गर्दछ। भूपिन्दर सिंह सम्पादक हुन् भने भिडियो सम्पादक यशप्रीत सिंह हुन् ।
बरियारपुर (स्पष्टता)
बरियारपुर शब्दले निम्न कुराहरू जनाउँदछ।
चिचिला गाउँपालिका
चिचिला गाउँपालिका सङ्खुवासभा जिल्लाको ५ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार चिचिला गाउँपालिकाको कुल जनसंख्या ७, ०६५ छ।
बम्रमाडीचौर
बम्रमाडीचौर जुम्ला जिल्लामा पर्ने एउटा गाउँ विकास समिति हो।
स्वप्नदोष
आफ्नो नामका विपरीत स्वप्नदोष (Nocturnal emission) कुनै दोष न भएर एक स्वाभाविक शारीरिक क्रिया हो जसका अन्तर्गत एक पुरुषलाई निंदाएका बेला वीर्यपात (स्खलन) हुन जान्छ, त्यतिखेर पुरुष एक स्वतःस्फूर्त यौनानन्दको अनुभव पनि गर्दछन् । यो प्रक्रिया स्त्रीहरूमा पनि देखिन्छ । स्वप्नदोष, किशोरावस्था र सुरुवाती वयस्क वर्षहरू का बेला हुने एक सामान्य घटना हो, तर यो उत्सर्जन यौवनका पछि कुनै पनि समय हुन सक्छ । आवश्यक छैन कि प्रत्येक पुरुष स्वप्नदोषलाई अनुभव गर्छन्, जहाँ अधिकांश पुरुष यसलाई अनुभव गर्दछन् त्यहीं केही पूर्ण रूपले स्वस्थ र सामान्य पुरुष पनि यसको अनुभव गर्दैनन् । स्वप्नदोषका बेला पुरुषहरूलाई कामोद्दीपक सपना आउन सक्छ र यो स्तंभन बिना पनि हुन सक्छ ।
स्वप्नदोषका बेला यौनसुखका बद्ला झुनझुनी, जस्तै पिशाब निंस्कदै गरेको वा जस्तै पिशाब लागेको जस्ता अनुभूति हुन सक्छ । धेरै किशोर यस बेला निन्द्राबाट जाग्छन् र तिनमा एक लज्जाको भावना आउँछ कि उनले सुत्दा बिछाउँना गिलो गरेकोछ । सामान्य अवस्थामा स्त्रीसँग संभोगरत पुरुषले चरम अवस्थामा वीर्यपात गर्छ तर स्वप्नदोष हुँदा चाहिँ स्त्रीभोगको कल्पनाले नै वीर्यपात गराउँछ ।
स्वप्नदोष, एक कामोद्दीपक सपना पछि हुने एक स्वाभाविक शारीरिक प्रतिक्रिया हो जसको कारण पुरुष व्यक्तिको भित्र लगातार उत्पादित हुँद रहेको शुक्राणु कोशिकाहरूको प्रशस्त रूपमा शरीरबाट बाहिर निकाल्छ ।
बाफुखोला
बाफुखोला नेपालको मध्यपश्चिमाञ्चल विकासक्षेत्रको राप्ती अञ्चलको सल्यान जिल्लामा पर्ने एक गाँउ विकास समिति हो। यहाँ सल्यान जिल्लाकै सबैभन्दा बढी आलु उत्पादन हुन्छ।
ञठ्री चन्पो
ञठ्री चन्पो (तिब्बती:, वयली: gnya' khri btsan po), ४१७-३३५ ई.पू. को समयमा रहेको पहिलो तिब्बती सम्राट हुन्। ञठ्री चन्पोको जन्म तिब्बती संवत् शिङ-ज्यी वर्ष अर्थात् ४१७ ई.पू. मा ग्याल्पो दोङमारको वंश पिता ठ्रीबारग्यी दुनछिगस् वा चुगठ्री चन्पो र माता मुचम्ड्र वा पुमीमोचुनको पुत्रमा तिब्बत कोङपो पुवोको नगर शाङ्शुङ मुयुल ङम्ड्रङचाङड्रङमा भएको थियो। ३९० ई.पू. मा राज्यारोहण भई ३४५ ई.पू. सम्ममा ४५ साल शासन चलाए। उहाँको शासनकालमा तिब्बतको पहिलो राजदरबार युमो लाखरको स्थापना गरिएको थियो। अनुमानित ३९० ई.पू. तिर सम्राट ञठ्री चन्पो र रानी चम ल्हमन कर्मो वा नाम मुग्मुगको सन्तानमा राजकुमार मुगठ्री चन्पोको जन्म भएको र ञठ्री पछि राजकुमार मुगठ्री चन्पोलाई राज्याभिषेक गरिएको थियो।
सम्बन्धित् तस्वीरहरु
युमो लाखर तथा युम्बु लागङको तस्वीरहरू
यो पनि हेर्नुहोस्
ञठ्री चन्पो • स्रोङ्चन गम्पो • ठ्रीस्रोङ देउचन • ठ्री रल्पचन • वुदुम चन्पो
सूर्यदर्शन फाइनान्स कम्पनी लिमिटेड
सूर्यदर्शन फाइनान्स कम्पनी लिमिटेड नेपाल राष्ट्र बैङ्कको वर्गिकरण अनुसार "ग वर्ग"मा पर्ने एक बैक हो।यो वित्त कम्पनी हो।
आधिकारीक वेबसाईट
www.sdfinance.com.np
सुभाष घई
सुभाष घई (जन्म २४ जनवरी १९४५) एक भारतीय चलचित्र निर्देशक, निर्माता र पटकथा लेखक हुन्, जो मुख्यतः हिन्दी सिनेमामा आफ्नो कामको लागि चिनिन्छन् ।